รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๔ /๒๕๕๗ 
วันพฤหัสบดีที่ ๓ เมษายน พ.ศ. ๒๕๕๗  เวลา ๐๙.๑๕ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๗๗   คน
ผู้มาประชุม

๗๑   คน
ผู้ไม่มาประชุม

  ๖   คน 
ได้แก่



๑. นายสำราญ

ศรเลี่ยมทอง
ไปราชการ


๒. นางวันเพ็ญ

ศรเลี่ยมทอง
ไปราชการ


๓. นางสาวพัทธมน
ภิงคารวัฒน์
ลาป่วย


๔. นายเกณฑ์

ธรรมนันท์
ลาป่วย


๕. นางสุนิสา

ภู่ฤทธิ์

ลาศึกษาต่อ


๖. นางสมเจตนา

มาประเสริฐ
ลาคลอดบุตร

ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนเมษายน จำนวน ๑๐ คน  ได้แก่ นายมังกร  แสนกุล  นางวิลาพร  อารักษ์  นายปริญญา  บัวอาจ  นางวราภรณ์  จารุเมธีชน  นายอนุชา  พรมรักษา  นายกฤตติพัฒน์  กุลจักร์  นางพรระวี  คงขำ  นางสาววิไลลักษณ์  แซ่โล้ว  นายสมศักดิ์  ชังชั่ว  
และนางมนัส  ออกเอ็ว
                        ๑.๑ กำหนดการตามปฏิทินปฏิบัติงานโรงเรียน  ขอให้บุคลากรปฏิบัติตามปฏิทินปฏิบัติงานโรงเรียน ดังนี้


         วันที่ ๖ เมษายน ๒๕๕๗ รับรายงานตัวและรับมอบตัวนักเรียนใหม่   


 

         วันที่ ๗ เมษายน ๒๕๕๗ ปิดภาคเรียนที่ ๒/๒๕๕๖


         วันที่ ๑-๘ พฤษภาคม ๒๕๕๗ ครูผู้สอนระดับชั้นมัธยมศึกษาตอนปลาย จำนวน ๒๐ คน

เข้ารับการอบรมผู้กำกับลูกเสือวิสามัญ ณ ค่ายลูกเสือจังหวัดกำแพงเพชร



         วันที่ ๑๒ พฤษภาคม ๒๕๕๗ คณะครูเข้าร่วมการประชุมก่อนเปิดภาคเรียนที่ ๑/๒๕๕๗
 



         วันที่ ๑๓ พฤษภาคม ๒๕๕๗ ปฐมนิเทศปรับสภาพนักเรียนชั้นมัธยมศึกษาปีที่ ๑



      
   ๑.๒ ขอบคุณคณะครูที่ร่วมกันจัดกิจกรรม “๓๖ ปี คืนสู่เหย้าชาวคลองลาน” 

      
   ๑.๓ ขอบคุณคณะครูที่ไปศึกษาดูงาน ในวันที่ ๑-๒ เมษายน ๒๕๕๗ ณ โรงเรียนผดุงปัญญา  จังหวัดตาก  บุคลากรคนใดที่ไม่ไปเขื่อนภูมิพลให้ทำบันทึกชี้แจงต่อผู้อำนวยการฯ ด้วย


   ๑.๔ การอบรมผู้กำกับลูกเสือวิสามัญ วันที่ ๑-๘ พฤษภาคม ๒๕๕๗ ณ ค่ายลูกเสือจังหวัดกำแพงเพชร โรงเรียนจัดส่งครูที่สอนระดับมัธยมศึกษาตอนปลายจำนวน ๒๐ คน เข้ารับการอบรมฯ เพื่อจัดการเรียนการสอนให้กับนักเรียนในระดับมัธยมศึกษาตอนปลายที่ไม่ได้เรียนนักศึกษาวิชาทหาร โดยจะเริ่มใช้กับนักเรียน
ในระดับมัธยมศึกษาปีที่ ๔ ปีการศึกษา ๒๕๕๗

      
   ๑.๕ การรับนักเรียนใหม่ 


         ระดับ ม.๑ มาสมัครเรียน จำนวน ๒๖๕ คน  มาสอบ จำนวน ๒๕๘ คน


         ระดับ ม.๔ สายวิทย์ฯ มาสมัครเรียน  จำนวน ๑๑๑ คน  มาสอบ จำนวน ๑๐๖ คน
         ระดับ ม.๔ สายศิลป์ มาสมัครเรียน จำนวน  ๙๐ คน  มาสอบ จำนวน ๘๗ คน
         ระดับ ปวช.๑ มาสมัครเรียน จำนวน ๔๘ คน  มาสอบ จำนวน ๔๑ คน
          ขณะนี้โรงเรียนได้ดำเนินการจัดห้องเรียนและประกาศผลการจัดห้องเรียนเป็นที่เรียบร้อย
แล้ว

ระเบียบวาระที่ ๒ รับรองรายงานการประชุม ครั้งที่ ๓/๒๕๕๗

            รับรอง
ระเบียบวาระที่ ๓ เรื่องสืบเนื่องจากการประชุม ครั้งที่ ๓/๒๕๕๗


  ๑. สพม.๔๑ ขอเชิญบุคลากรเข้าร่วมการปฏิบัติธรรมรุ่นละ ๑ คน  ณ วัดหนองปลิง จังหวัดกำแพงเพชร รุ่นที่ ๑ วันที่ ๗-๑๒ เมษายน ๒๕๕๗  รุ่นที่ ๒ วันที่ ๑๗-๒๒ เมษายน ๒๕๕๗ นางประทวน  มาดี 
เข้าร่วมการปฏิบัติธรรม  แต่รุ่นที่ ๑ ยังไม่มีบุคลากรเข้าร่วมการปฏิบัติธรรม มอบหมายให้รองฯ กวีวัฒน์  เงินขาว จัดส่งบุคลากรเข้าร่วมการปฏิบัติธรรม
    

  ๒. นายสมชาย  กัลยาณธรรม แจ้งเรื่องการเก็บเงินบำรุงกิจกรรมคณะสี ดังนี้ ในภาคเรียนที่ 
๑/๒๕๕๗ ประธานคณะสีขอความกรุณาครูที่ปรึกษาเก็บเงินบำรุงกิจกรรมคณะสีกับนักเรียนในห้องที่ปรึกษาคนละ ๕๐ บาท นั้น ขอให้เป็นไปในลักษณะการเก็บออมเงินของนักเรียน ไม่ควรเรียกเก็บในคราวเดียวกันเพราะอาจจะทำให้ผู้ปกครองได้รับความเดือดร้อน 
  นักเรียนที่มีฐานะยากจนขอให้ครูที่ปรึกษาทำบันทึกถึงผู้อำนวยการฯ เพื่อขอยกเว้นการชำระเงิน 
และให้ครูที่ปรึกษาถือปฏิบัติไปในแนวทางเดียวกัน
ระเบียบวาระที่ ๔ เรื่องเสนอเพื่อพิจารณา
      
  ๔.๑ การรับรายงานตัวและมอบตัวนักเรียน ในวันที่ ๖ เมษายน ๒๕๕๗  โรงเรียนจะมอบของรางวัลและเกียรติบัตรสำหรับนักเรียนที่สอบเข้าเรียนต่อในทุกระดับชั้น ดังนี้

        ม.๑ มอบรางวัล จำนวน ๕ รางวัล มอบเกียรติบัตร จำนวน ๑๐ ใบ

        ม.๔ สายวิทย์ฯ มอบรางวัล จำนวน ๑ รางวัล มอบเกียรติบัตร จำนวน ๕ ใบ

        ม.๔ สายศิลป์ มอบรางวัล จำนวน ๑ รางวัล มอบเกียรติบัตร จำนวน ๕ ใบ

        ปวช.๑ มอบรางวัล จำนวน ๑ รางวัล มอบเกียรติบัตร จำนวน ๓ ใบ
และจัดเก็บเงินบำรุงสมาคมศิษย์เก่าฯ จำนวน ๑๒๐ บาท ค่าประกันชีวิต จำนวน ๑๗๐ บาท และค่าสร้างโรงอาหาร จำนวน ๕๐๐ บาท

        ผู้อำนวยการฯ ให้คณะครูแสดงความคิดเห็น เสนอแนะ และแจ้งปัญหาที่พบจากการปฏิบัติหน้าที่เมื่อปีการศึกษา ๒๕๕๖ เพื่อนำมาปรับปรุงแก้ไข มีคณะครูแสดงความคิดเห็น เสนอแนะ และแจ้งปัญหาที่พบจากการปฏิบัติหน้าที่ ดังนี้

        นายสมชาย  วุฒิพันธุ์  แจ้งปัญหาที่พบ ดังนี้ ผู้ปกครองไม่เข้ารับฟังคำชี้แจงของคณะผู้บริหารเพราะมารอซื้ออุปกรณ์การเรียน เครื่องแต่งกาย และชำระเงินตามจุดต่างๆ จึงขอให้คณะกรรมการจำหน่ายสินค้าสวัสดิการงดการจำหน่ายอุปกรณ์การเรียน เครื่องแต่งกาย และชำระเงินตามจุดต่างๆ  ในขณะที่คณะผู้บริหารชี้แจงจนกว่าจะเสร็จสิ้นกิจกรรมของฝ่ายบริหาร

        นางอ้อมจิต  สระทองจันทร์  เสนอแนะการรับรายงานตัวและมอบตัวนักเรียน ดังนี้ คำสั่งให้ครูรับรายงานตัวและมอบตัวนักเรียนใหม่ควรจะจัดให้เป็นครูที่ปรึกษาของปีการศึกษา ๒๕๕๗ เพื่อให้ครูที่ปรึกษาได้ทำความรู้จักนักเรียนและผู้ปกครองไปด้วย

        ผู้อำนวยการฯ ให้ครูที่ปรึกษาปรับเปลี่ยนห้องกันได้ เนื่องจากขณะที่ออกคำสั่งรับรายงานตัวและมอบตัวนักเรียนนั้นยังไม่ได้จัดครูที่ปรึกษาปีการศึกษา ๒๕๕๗
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ การรับรายงานตัวและมอบตัวนักเรียน  ขอให้คณะครูที่มีหน้าที่รับรายงานตัวและมอบตัวนักเรียนรับเอกสารที่นางพรระวี  คงขำ แล้วแจกเอกสารให้ผู้ปกครองกรอกรายละเอียดและส่งคืนเมื่อพานักเรียนมามอบตัว หากนักเรียนไม่มีผู้ปกครองมามอบตัวโรงเรียนจะยังไม่รับมอบตัวนักเรียน สำหรับนักเรียน ม.ปลายถ้าไม่มี ปพ.๑ มาให้โรงเรียนก็ยังไม่รับมอบตัวเช่นกัน และถ้านักเรียนนำเอกสารมาให้เพิ่มเติมจากวันที่สมัครเรียนขอให้ครูรับเอกสารนั้นให้กับฝ่ายวิชาการด้วย

                  ๕.๑.๒ ผลการทดสอบทางการศึกษาระดับชาติ ม. ๖ ปีการศึกษา ๒๕๕๖  มีเพียง ๒ กลุ่มสาระการเรียนรู้เท่านั้นที่มีผลการทดสอบทางการศึกษาระดับชาติผ่านเกณฑ์ คือ กลุ่มสาระการเรียนรู้ สุขศึกษาและพลศึกษา และการงานอาชีพและเทคโนโลยี  และมีผลการทดสอบทางการศึกษาระดับ สพฐ. ดีกว่าปีการศึกษา ๒๕๕๕ เพียง ๑ กลุ่มสาระการเรียนรู้ คือ การงานอาชีพและเทคโนโลยี  ส่วนในระดับ สพม. ลดลงจากปีการศึกษา ๒๕๕๕ ทุกกลุ่มสาระการเรียนรู้ 

                  ๕.๑.๓ วิชาการได้จัดให้นักเรียนที่ติด ๐ ลงทะเบียนเรียนซ้ำภาคฤดูร้อนในวันที่ ๓๑ มีนาคม ๒๕๕๗ หากมีนักเรียนมาติดต่อขอเรียนซ้ำขอให้ครูผู้สอนมอบหมายงานให้นักเรียนด้วย โดยส่งผลการแก้ ๐ เมื่อเปิดภาคเรียนที่ ๑/๒๕๕๗ ก็ได้
          ๕.๒ เรื่องที่เกี่ยวกับกลุ่มบริหารทั่วไป
                ๕.๒.๑ ในปีการศึกษา ๒๕๕๗ งานปกครองจะงดการแจกคู่มือนักเรียน แต่จะใช้วิธีการประกาศและชี้แจงทำความเข้าใจกับนักเรียน

          ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ การจำหน่ายสินค้าสวัสดิการ ตามคำสั่งโรงเรียนคลองลานวิทยาที่ ๘๑/๒๕๕๗  
จะจำหน่ายฯ และชำระเงินบริเวณอาคาร ๓ ดังนี้ สมุดราคา ๒๐๐ บาท/ชุด กระเป๋าราคา ๒๔๐ บาท/ใบ เสื้อพละพร้อมปักชื่อราคา ๒๐๐ บาท/ตัว กางเกงพละราคา ๒๒๐ บาท/ตัว ค่าประกันชีวิต ๑๗๐ บาท/คน ค่าบำรุงสมาคมศิษย์เก่าฯ ๑๒๐ บาท และค่าสร้างโรงอาหาร ๕๐๐ บาท



    ขอให้ประธานกรรมการการจำหน่ายสินค้าสวัสดิการของแต่ละชุดรับเงินทอนที่นางสาวปิยธิดา  เลี้ยงประยูร แล้วออกใบเสร็จรับเงินมอบให้ครูที่ปรึกษาแต่ละห้องนำไปแจกให้นักเรียนเมื่อเปิดภาคเรียนที่ ๑/๒๕๕๗ 



    การเก็บเงินประกันชีวิตนักเรียน ม.๒ ม.๓ ม.๕ ม.๖ ปวช.๒ และ ปวช.๓ ขอให้ครู
ที่ปรึกษาจัดเก็บจากนักเรียนคนละ ๑๗๐ บาท แล้วนำเงินส่งนางวิลาพร  อารักษ์  โดยนักเรียน ม. ๓ ของโรงเรียนคลองลานวิทยาซึ่งเคยทำประกันชีวิตกับทางโรงเรียนแล้วศึกษาต่อ ม.๔ ที่โรงเรียนคลองลานวิทยา จะได้รับการคุ้มครองต่อเนื่องไปจนถึงวันที่ ๔ เมษายน ๒๕๕๘  สำหรับนักเรียนจากโรงเรียนอื่นที่ศึกษาต่อระดับ ม.ปลาย จะได้รับการคุ้มครองตั้งแต่วันที่ ๔ เมษายน ๒๕๕๗ ถึงวันที่ ๔ เมษายน ๒๕๕๘

                ๕.๓.๒ ขอให้บุคลากรที่นำรถยนต์ไปศึกษาดูงาน ณ โรงเรียนผดุงปัญญา จังหวัดตาก เขียนขอเบิกค่าพาหนะคนละ ๑๗๒ บาท  สำหรับบุคลากรที่ไปศึกษาดูงานและไปเขื่อนภูมิพลขอเบิกค่าพาหนะคนละ ๒๗๐ บาท ส่งเอกสารที่นางสาววีรัตน์ชญา  วารี


                ๕.๓.๓ ในวันมอบตัวนักเรียนโรงเรียนจะยังไม่จ่ายเงินเรียนฟรี ๑๕ ปี อย่างมีคุณภาพ เพราะสพม.๔๑ ยังไม่ได้โอนเงินมาให้โรงเรียน แต่ขอให้นักเรียนหรือผู้ปกคริงเก็บใบเสร็จรับเงินจากการซื้ออุปกรณ์การเรียนหรือเครื่องแต่งกายไว้ด้วย
ระเบียบวาระที่ ๖ เรื่องอื่น ๆ


  ๖.๑ นางสาวศรีสุรีย์  ทองสีอ่อน ชี้แจงการดำเนินงานกล่องบุญ ดังนี้ 
 

        โรงเรียนได้รับเงินบริจาคจากครูและนักเรียนจำนวน ๕,๐๙๖ บาท จากกล่องบุญของนักเรียน ๕,๘๔๖.๕๐ บาท รวมเป็นเงิน ๑๐,๙๔๒.๕๐ บาท


        บริจาคให้โรงเรียน/วัด จำนวน ๑๐ ราย เป็นเงิน ๖,๕๙๕ บาท


        คงเหลือเงินจำนวน ๔,๓๔๗.๕๐ บาท


  ๖.๒ จากการประชุมเสนอโครงการ SML ขององค์การบริหารส่วนจังหวัดกำแพงเพชร โรงเรียนคลองลานวิทยาได้รับการจัดสรรงบประมาณ จำนวน ๓๐๐,๐๐๐ บาท โดยเสนอโครงการจัดซื้อเครื่องดนตรีลูกทุ่ง


  ๖.๓ นางดาวัลย์  ภูวดล ชี้แจงการจัดงาน “๓๖ ปี คืนสู่เหย้าชาวคลองลาน” มีรายได้จากการจัดเลี้ยงโต๊ะจีนและทอดผ้าป่า จำนวน ๓๓๙,๘๕๓ บาท โดยประมาณ
ผอ.สมชาย  อังสุโชติเมธี
ในช่วงปิดภาคเรียนขอให้ครูเวรมาอยู่เวรอย่างเคร่งครัดด้วย
ขอเชิญคณะกรรมการจำหน่ายเครื่องแบบนักเรียนเข้าร่วมการประชุมหลังจากเลิกการประชุม
องค์การบริหารส่วนตำบลคลองน้ำไหลจัดสรรงบประมาณในการจัดซื้อสนามฟุตซอล จำนวน ๑ สนาม ให้กับโรงเรียนคลองลานวิทยา
ในช่วงปิดภาคเรียนขอให้ครูเปิดโทรศัพท์ด้วย หากเปลี่ยนแปลงหมายเลขโทรศัพท์ให้แจ้งนางสาวขวัญจิรา  ตาแก้ว
โรงเรียนได้รับบัตรรับประทานอาหารจากโรงเรียนอนุบาลคลองลาน จำนวน ๑ โต๊ะ ในวันที่ ๑๒ เมษายน ๒๕๕๗ และโรงเรียนนาบ่อคำวิทยาคม จำนวน ๑ โต๊ะ ในวันที่ ๑๓ เมษายน ๒๕๕๗  มอบหมายให้รองกวีวัฒน์  
เงินขาว จัดหาบุคลากรหมุนเวียนเป็นกลุ่มสาระการเรียนรู้ไปร่วมงานด้วย

นายวรวิทย์  ภูวดล

ห้อง E-Classroom จะใช้เป็นห้องเรียน แต่ยังไม่มีโต๊ะเก้าอี้ ขอให้จัดหาให้ด้วย
นายสมชาย  วุฒิพันธุ์

มีเสื้อจากงาน “๓๖ ปี คืนสู่เหย้าชาวคลองลาน” เหลืออีก ๕๖ ตัว บุคลากรท่านใดมีความประสงค์ที่จะซื้อติดต่อที่นายสมชาย  วุฒิพันธุ์
นางสาวชาตินี  ศิริพงษ์ไทย

ปีการศึกษา ๒๕๕๗ มีนักเรียนประมาณ ๑,๕๐๐ คน โต๊ะเก้าอี้คงไม่พอต้องจัดหาเพิ่มขึ้น และจะดำเนินการอย่างไรพัสดุจะได้จัดหาวัสดุอุปกรณ์ให้
นางสาวปิยธิดา  เลี้ยงประยูร

วันที่ ๑-๘ พฤษภาคม ๒๕๕๗ จะส่งครูที่สอนระดับมัธยมศึกษาตอนปลายเข้ารับการอบรมลูกเสือ ณ ค่ายลูกเสือจังหวัดกำแพงเพชร
นั้น ถ้าครูผู้นั้นได้ผ่านการฝึกอบรบ ATC มาแล้ว ต้องไปอบรมลูกเสือด้วยหรือไม่ และเพราะเหตุใดครูที่สอนระดับมัธยมศึกษาตอนปลายบางคนไม่ต้องเข้ารับการอบรมลูกเสือ 

ผู้อำนวยการฯ แจ้งว่าต้องไปเพราะวุฒิคนละอย่างกัน และที่ไม่ส่งครูที่สอนระดับมัธยมศึกษาตอนปลายเข้ารับการอบรมลูกเสือทุกคนนั้น เพราะโรงเรียนต้องออกค่าใช้จ่ายให้คนละ ๒,๗๐๐ บาท ซึ่งถ้าส่งไปอบรมฯ ทุกคนโรงเรียนไม่มีงบประมาณเพียงพอ การที่ส่งบุคลากรไปอบรมฯ นั้นได้พิจารณาตามความเหมาะสมแล้ว หากบุคลากรท่านใดมีภาระกิจโรงเรียนจะจัดเปลี่ยนบุคลากรท่านอื่นไปแทนให้
นางปฐมรัตน์  จำรัส

ขอให้หัวหน้ามาตรฐานทุกมาตรฐานส่งผลการดำเนินงานการประกันคุณภาพการศึกษาภายในวันที่ ๖ เมษายน ๒๕๕๗
นายไพทูลย์  เถาตะมะ

ได้รับโทรศัพท์จากผู้ปกครองนักเรียนว่า นักเรียนติด ๐ แต่ยังไม่ได้ขอแก้ ๐ เลย และขณะนี้นักเรียนก็ไปอยู่กรุงเทพฯ แล้ว จะพานักเรียนมาขอแก้ ๐ ในช่วงเปิดภาคเรียนได้หรือไม่ และจะต้องเรียนซ้ำชั้นหรือไม่

นางสาวลำดวน  ไชยสอาด ชี้แจงดังนี้ ตามระเบียบการวัดผลนักเรียนจะต้องเรียนซ้ำชั้น แต่ถ้าจะให้เลื่อนชั้นไปก่อนแล้วมาขอแก้ ๐ ภายหลังก็ย่อมได้
นางดาวัลย์  ภูวดล

นักเรียน ม.๕ แก้ ๐ ภาคเรียนที่ ๒/๒๕๕๖ หมดแล้ว แต่ยังติด ๐ ของภาคเรียนที่ ๑/๒๕๕๖ ในรายวิชาพื้นฐานจะได้เลื่อนชั้นหรือไม่

นางสาวลำดวน  ไชยสอาด ชี้แจงดังนี้ ตามระเบียบการวัดผลนักเรียนจะไม่ได้เลื่อนชั้น แต่ถ้าจะให้เลื่อนชั้น
ไปก่อนแล้วมาขอแก้ ๐ ภายหลังก็ย่อมได้ ซึ่งการเรียนซ้ำนั้นโรงเรียนอาจจัดให้เรียนในภาคฤดูร้อน โดยคิดเวลาสอน 
๑ ชั่วโมง เท่ากับเวลาเรียนจริง ๓ ชั่วโมง หรือจะจัดให้เรียนในชั้นเรียนก็ได้
นางประทวน  มาดี

นักเรียนที่ศึกษาต่อในระดับมัธยมศึกษาปีที่ ๔ ส่วนใหญ่เป็นนักเรียนเดิมของโรงเรียนคลองลานวิทยา 
ซึ่งหลายคนก็มีพฤติกรรมที่ไม่เหมาะสม ควรที่จะมีการปรับสภาพนักเรียนในระดับมัธยมศึกษาปีที่ ๔ ด้วย 
ซึ่งปีการศึกษา๒๕๕๗ โรงเรียนคงทำไม่ทัน ดังนั้น จึงขอให้นำไปพิจารณาดำเนินการในปีการศึกษา ๒๕๕๘

นายปริญ  กระต่ายทอง
การแต่งตั้งครูที่ปรึกษาภาคเรียนที่ ๑/๒๕๕๗ ให้ตนซึ่งเคยเป็นครูที่ปรึกษาในระดับมัธยมศึกษาตอนปลาย
ไปเป็นครูที่ปรึกษาในระดับมัธยมศึกษาตอนต้นทั้งที่ตนไม่ได้สอนในระดับมัธยมศึกษาตอนต้นนั้น ขอให้เปลี่ยนให้ตนไปเป็นครูที่ปรึกษาในระดับมัธยมศึกษาตอนปลายด้วย
นางวันเพ็ญ  ศรเลี่ยมทอง  แจ้งว่า ตนเคยเป็นครูที่ปรึกษาในระดับมัธยมศึกษาตอนต้นแต่ในภาคเรียนที่ 
๑/๑๕๕๗ ได้เป็นครูที่ปรึกษาในระดับมัธยมศึกษาตอนปลายทั้งที่ตนเคยเป็นครูที่ปรึกษาในระดับมัธยมศึกษาตอนต้นมาโดยตลอดนั้น ยินดีที่จะเปลี่ยนไปเป็นครูที่ปรึกษาห้อง ม.๑/๔  และให้นายปริญ  กระต่ายทอง  ไปเป็นครู
ที่ปรึกษาห้อง ม.๔/๕ 

 


         ปิดประชุมเวลา ๑๒.๐๐  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

